Kobben-klassen

Kobben-klassen diesel-elektriske ubåter (Type 207) ble bygget for Kongelig Norsk Marine i tidsrommet 1961 til 1967 og utgjorde en del av Flåteplanen av 1960 om fornyelse av den norske krigsflåten.Undervannsbåtvåpenet historie    Forsvarsnett

Kobben-klassen skulle fornye ubåtvåpenet, som på begynnelsen av 1960-tallet fortsatt besto av båter fra den andre verdenskrig. Disse var mest å regne som overflatefartøy som kunne dykke, og var større, havgående fartøyer i stedet for fartøy tilpasset kystoperasjoner.

I alt ble det levert 15 båter i Kobben-klassen til Norge. Klassen ble oppkalt etter Norges første undervannsbåt, «Kobben», fra 1909.

Før undervannsbåtvåpenet fikk levert de nye båtene, lånte man den tyske Type 201-ubåten «U3» for å evaluere ubåttypen og for å forberede norske mannskaper på de nye båtene. Mens båten var i Norge, ble også denne kalt «Kobben».

Kobben-klassen er en videreutviklet utgave av den tyske Type 205-klassen, tilpasset den norske marinens behov i henhold til erfaringene man fikk i forbindelse med lånet av Type 201-ubåten.

Kobben-klassen hadde en operativ dykkerdybde på 186 m i fredstid.

Ni av ubåtene i Kobben-klassen ble i perioden 1985 til 1993 forlenget med to meter og modernisert. Den første båten som ble modernisert var KNM «Sklinna» som hadde kommandoheis 9. januar 1989. Oppgraderingen inkluderte blant annet sensorer, navigasjonsutstyr og kommunikasjonsutstyr. Dessuten fikk man større ferskvannstank og dusj om bord.

Avhending
Planen var at seks av de rekondisjonerte ubåtene i Kobben-klassen skulle være i fortsatt tjeneste til omtrent 2010. De tre øvrige ble solgt til Danmark i perioden 1989 til 1991, sammen med KNM «Kaura», som ikke var blitt modernisert og som ble solgt som delebåt. I Danmark ble ubåtene brukt fram til og med 2004.Tumleren_klassen(1989) Flådens Historie

Men med et endret trusselbilde og stadige nedskjæringer og omprioriteringer i det norske forsvaret, valgte man å sette Kobben-klassen ut av drift til fordel for ubåtene i den langt nyere Ula-klassen. Kobben-klassen ble derfor gradvis satt i opplag, de fleste på 1990-tallet.Kobben-klassen - hvor ble de av? Forsvarsnett

I 1998 ble KNM «Utstein» overført til Marinemuseet i Horten, hvor den nå står på land utendørs som museumsbåt.

I perioden 2002 til 2004 ble fem av de moderniserte Kobben-ubåtene gitt til Polen, den ene som delebåt. Før overføringen ble ubåtene gitt en teknisk overhaling og polsk ubåtpersonell ble utdannet i Norge.Kobben class  Polish Navy

De øvrige ubåtene i Kobben-klassen er blitt hugget eller senket.

 Båter  
 Pnt.  Navn  Sjøsatt  Skjebne S 300  «Ula»  19. desember 1964  Skiftet navn til «Kinn» (S 316) i 1987, utrangert 1990, hugget opp 1998 S 301  «Utsira»  11. mars 1965  Utrangert 1991, hugget opp 1998 S 302  «Utstein»  19. mai 1965  Utrangert 1990. Bevart ved Marinemuseet S 303  «Utvær»  30. juni 1965  Overført til Danmark 1989 S 304  «Uthaug»  8. oktober 1965  Overført til Danmark 1990 S 3051  «Sklinna»  21. januar 1966  Utrangert 1994, hugget opp 2001 S 306  «Skolpen»  24. mars 1966  utrangert 2001, overført til Polen 2002 S 307  «Stadt»  10. juni 1966  Utrangert 1986, hugget opp 1989 S 308  «Stord»  2. september 1966  Utrangert 1999, overført til Polen i 2002 S 309  «Svenner»  27. januar 1967  Utrangert 2001, overført til Polen i 2003 S 315  «Kaura»  16. september 1964  Overført til Danmark 1991 S 316  «Kinn»  30. november 1963  Utrangert 1982, senket 1990 S 317  «Kya»  20. februar 1964  Utrangert 1989, overført til Danmark 1991 S 318  «Kobben»  25. april 1964  Utrangert 2001, overført til Polen i 2002 S 319  «Kunna»  16. juli 1964  Utrangert 1994, overført til Polen i 2004
1 Pennant S 314 fra 1988

Referanser

Litteratur
 Kobbenklasse undervannsbåt 1964–2002, et temahefte utgitt av Marinemuseet i Horten des. 2005 (3000 eksemplarer i opplag)